Demis Hassabis

Demosthenes „Demis“ Hassabis (* 27. Juli 1976 in London) is en britsch KI-Forscher, Neurowetenschapler, Computerspeel- un Softwareentwickler, Schachspeler as ok 2010 Mitbegrünner vun dat in London grünnd Ünnernehmen DeepMind Technologies. 2024 wurr hüm de Nobelpries för Chemie tospraaken.

 Leven un Karriere 
Demis Hassabis wurr as Söhn vun en greeksch-zyprisch Vader un en ut  Singapur stammen Moder in London boren. Af 1994 studeer he Informatik an dat Queens’ College vun de University of Cambridge un kreeg 1997 sien Afsluss mit düppelt Utteknung („double first-class honours“). Sien Doktertitel kreeg he 2009 an dat University College London in kognitiver Neurowetenschap promoviert.Porträt – DeepMind Chef Demis Hassibis. businessinsider.com.

In dat Öller vun 15 Johren hett Hassabis för dat britische Computerspeel-Entwicklungsstudio Bullfrog Productions arbeit un weer för de KI vun Populous II verantwortlich. Wiedere Bullfrog-Titel mit sien Bedeeligung sünd Syndicate un Theme Park. 1997 wessel he to Lionhead Studios, dat nee Ünnernehmen vun den Bullfrog-Grünner Peter Molyneux, wo he an de Entwicklung vun Black & White bedeeligt weer. Een Johr later hett he in London sien eegen Entwicklungsstudio Elixir Studios grünnd, dat 2003 un 2004 de Spelen Republic The Revolution un Evil Genius herutbrocht herr, bevör dat 2005 dicht maakt wurr. Hassabis hett denn de Computerspelen-Industrie verlaaten un de Forschung towennd.  

mini|Hassabis (links) un Blaise Agüera y Arcas in dat Johr 2014
De vun Hassabis mitgrünnd Firma DeepMind Technologies hett de KI-Software AlphaFold entwickelt; de Software gellt as Döörbröök bi de Vörherseggen vun de Proteinstruktur footend up de  Aminosüersequenz vun dat Protein. Dat Ünnernehmen hett aber ok an en Lösung för dat Brettspeel GO arbeit un AlphaGo entwickelt, dat 2016 den südkoreaanschen Grootmeester Lee Sedol slahn dee.Hannes Grassegger und Mikael Krogerus: Die Menschheit zur vollen Entfaltung bringen. In: Das Magazin No. 44, 4. November 2023, S. 8–15. DeepMind wurr 2014 för rund 400 Millionen US-Dollar vun Google övernommen.Demis Hassabis – Ritter der digitalen Tafelrunde. süddeutsche.de. 

2024 wurr Hassabis gemeensam mit John Michael Jumper de Nobelpries för Chemie tospraaken. Se kreegen de Utteknungen för hör Vörherseggen vun komplex Proteinstrukturen mit Hülp vun künstlicher Intelligenz. Gliektiedig wurr David Baker för sien Forschungen up dat Rebeet vun dat computerstütt Proteindesign ehrt.Chemie-Nobelpreis geht an drei Proteinforscher. In: tagesschau.de, 9. Oktober 2024 (afropen an’n 9. Oktober 2024).

 Schach 
In’n Schach drocht Hassabis siet 2002 den Titel Candidate Master un speel van 1998 bit 2001 in de Division 1, de hööchste Speelklass vun de Four Nations Chess League. In de Saison 1998/99 speel he för de Mannschap vun Home House, in de Saison 1999/2000 för de  Mannschap vun Index-IT, de dör den Tosommensluss vun Home House mit den Invicta Knights entstunn, un in de Saison 2000/01 för de tweet Mannschap vun Beeson Gregory, de wedderum dör den Tosommensluss vun Index-IT mit The AD's entstunn.

 Utteknungen 
 2020 Dan-David-PriesDan David Prize 2020
 2021 IRI Medal
 2021 Wiley Prize in Biomedical Sciences
 2022 Prinzessin-von-Asturien-Pries in de Kategorie „Wetenschap“Prinzessin-von-Asturien-Preis 2022
 2022 BBVA Foundation Frontiers of Knowledge AwardBBVA Foundation Frontiers of Knowledge Awards 2023
 2023 Breakthrough Prize in Life Sciences
 2023 Global Swiss AI Award 2022
 2023 Canada Gairdner International Award
 2023 Albert Lasker Basic Medical Research AwardAlbert Lasker Basic Medical Research Award 2023
 2023 Ehrendokter vun deETH Lausanne
 2023 Lovelace Medal
 2024 Keio Medical Science Prize
 2024 Nobelpries för Chemie

 Liddmaatschapen 
 2018 Royal Society
 2021 American Academy of Arts and Sciences

 Schriften (Utwahl) 



 Weblinks 

 Homepage vun DeepMind
 FIDE-Koort
 Demis Hassabis bi de Royal Society

 Enkeld Nahwiesen 

Kategorie:Mann
Kategorie:Börger von Grootbritannien
Kategorie:Boren 1976
Kategorie:Manager
Kategorie:Schachspeler
Kategorie:Nobelpriesdräger (Chemie)